_:n327986c5e4644403b0dbe58bcf31918bxb0
<http://schema.org/articleBody>
"V&#160;regióne západného Slovenska čoskoro pribudne ďalší lokálny DVB-T vysielač. Telekomunikačný úrad Slovenskej republiky (TÚ SR) povolil spoločnosti Avis prevádzku vysielača pre digitálne terestriálne televízne vysielanie (DVB-T) určeného na pokrytie lokality Galanta. Signál miestneho multiplexu sa bude šíriť na kanáli K29 s povoleným výkonom ERP 2 000 W. Povolenie nadobudlo právoplatnosť včera a&#160;je platné do 30. júna 2013.Základné parametre vysielania: systém zdrojového kódovania MPEG-2 a MPEG-4, počet nosných 8k, modulácia 64-QAM (16-QAM), ochranný interval 1/4, kódový pomer 2/3 (3/4), vertikálna polarizácia, výška stredu anténneho systému nad terénom 55 metrov.Spoločnosť Avis patrí k&#160;najaktívnejším prevádzkovateľom regionálnej DVB-T. Okrem Galanty je držiteľom povolení na lokálne multiplexy aj v&#160;Nitre, v&#160;Poprade, v&#160;Nitre, &#160;v&#160;Leviciach a v&#160;Žiline, kde jej konkuruje aj ďalší agilný provider, T-Video Agency, povolený má však len pätinový výkon – 400 W.Výkon ERP 2 kW patrí na pomery slovenských regionálnych vysielačov DVB-T k&#160;nadpriemerným a&#160;pre Galantu a&#160;širšie okolie&#160;by mal zabezpečiť dostatočne kvalitný príjem. Programová skladba miestneho multiplexu nebola zatiaľ zverejnená. V&#160;jednotlivých lokalitách, kde Avis prevádzkuje lokálne DVB-T vysielače, sa programová ponuka líši.TIP: V DVB-T vysiela regionálne ďalšia televízia. Pre okolie LevícBANNER300&#160;"
<https://zive.aktuality.sk/clanok/57221/miestny-multiplex-dvb-t-bude-aj-galante/>